Begna bru

Begna bru også kalt «Begnabrua», er ei 216 meter lang jernbanebru  av stein som løper over Ådalselva (Begnavassdraget nedstrøms Sperillen) mellom Hønefoss stasjon og Blyberghaugen i Hønefoss, rett på oversiden av Hønefossen. Brua sto ferdig til åpningen av Bergensbanen i 1909, men er i dag en del av Roa–Hønefosslinjen.

Brua ble vedtatt bygget i 1898, samtidig med at det ble besluttet at Bergensbanen skulle gå om Hønefoss. Arbeidene med å sett opp brua kom i gang utpå høstparten i 1907 og den sto ferdig til åpningen av Bergensbanen to år senere. Brua har ti hvelv, åtte på 21,2 meter hver, ett på 19 meter og ett på 10,7 meter der veien gikk (før Arnemannsveien ble åpnet).

Etterhvert som biltrafikken økte og bilene ble større, ble gamleveien under det minste bruspennet for liten. Spennet har en maksimal høyde på 3,5 meter ved sentrisk kjøring, men for tungtransporten var ikke dette lenger nok. Det ble derfor bygget en ny og større vei langs bredden av elva, som tok i bruk det første av de store bruspennene. Gamleveien er imidlertid fortsatt i bruk lokalt.

Begna bru var i sin tid Norges lengste steinbru. Den brua ble etter årtusenskiftet kåret til «århundrets byggverk» (1900-tallet) på Ringerike.

 Se også 
 Hønefoss stasjon
 Roa–Hønefosslinjen

 Fotogalleri 

Referanser
Ådalselva (stedsnummer 631558). Sentralt stadnamnregister (SSR). Besøkt 2023-08-11

Kategori:Steinhvelvbroer
Kategori:Broer i Buskerud
Kategori:Jernbanebroer i Norge
Kategori:Jernbanestrekninger i Buskerud
Kategori:Hønefoss
Kategori:1909 i Norge
Kategori:Broer åpnet i 1909
Kategori:Jernbanebyggverk i Ringerike